SANParke-werkers in hof oor renosterstroperyTwee werknemers van SANParke verskyn Woensdag in die Witrivier-landdroshof nadat hulle in hegtenis geneem in verband met renosterstropery. “SANParke, in samewerking met die Suid-Afrikaanse Polisiediens, het twee werknemers van die Krugerwildtuin Maandag in hegtenis geneem in verband met vermeende renosterstroop-aktiwiteit oor die naweek,” het Reynold Thakuli, woordvoerder van SANParke, Dinsdag gesê. Thakuli het bevestig dat die twee werkers nie deel is van die wildbewaringseenheid van die wildtuin nie. Altesaam 144 van die 233 renosters wat reeds vanjaar vir hul horings doodgemaak is, is in die Krugerwildtuin gestroop.